Hans-Kristian Vittinghus

Hans-Kristian Vittinghus (lahir 16 Januari 1986 di Frederikshavn) merupakan seorang pemain badminton lelaki dari Denmark.

Kerjaya

Remaja 
Beliau mula bermain badminton pada usia 5 tahun ketika beliau bermain di Solrød Strand Badmintonklub.

Beliau telah memenangi empat kali gelaran juara remaja, 2 dalam perseorangan lelaki pada tahun 2003 dan 2005 manakala 2 lagi pula dalam beregu lelaki pada tahun 1999 dan 2003. 

Beliau mengambil tempat dalam pasukan Denmark bawah-19 tahun, beliau memenangi pingat emas dalam Kejohanan Berpasukan Eropah Bawah-19. Beliau juga memenangi pingat gangsa dalam perseorangan lelaki.

Senior 
Selepas menjadi pemain senior pada tahun 2005, beliau memenangi kejohanan antarabangsa pertama buat pertama kalinya pada November 2006, mengalahkan pemain No. 1 dunia, Roslin Hashim dalam pusingan akhir Kejohanan Antarabangsa Norway. Sejak itu, beliau memenangi kejohanan itu sekali lagi pada tahun 2009 dan 2010.

Selain itu, beliau juga memenangi Kejohanan Antarabangsa Turki pada tahun 2007, Kejohanan Belanda pada 2008, Terbuka Sepanyol pada 2009 dan Kejohanan Antarabangsa Ireland pada 2010. Beliau mengambil bahagian dalam Liga Badminton Denmark. Beliau bermain dalam perseorangan lelaki dalam pasukan Team skaelskoer slagelse (TSS).

Rujukan 

Kelahiran 1986
Pemain badminton Denmark
Orang hidup
Orang dari Frederikshavn